Imants Auziņš

Imants Auziņš ( — ) bija latviešu dzejnieks, literatūrkritiķis.

 Biogrāfija 

Imants Auziņš dzimis zemnieku ģimenē Zalves pagasta "Auziņos". Mācījies Zalves pamatskolā un Neretas vidusskolā. Spēlējis basketbolu Neretas rajona komandā. Latvijas Valsts Universitātē studējis latviešu valodu un literatūru. Strādājis žurnālos un laikrakstos: "Literatūra un Māksla", "Karogs", "Padomju Jaunatne", "Daugava" (krievu val.), izdevniecībā "Liesma". Padomju laikos palīdzējis daudziem dzejniekiem uzsākt literāta karjeru. 1989.—1992. gadā bija Rakstnieku Savienības valdes priekšsēdētājs. Piedalījies 8. Saeimas vēlēšanās no Sociāldemokrātu Savienības saraksta.

Miris  no smagas slimības.

 Privātā dzīve 

Imants Auziņš bija prozaiķes un tulkotājas Irinas Cigaļskas vīrs; tulkotājas Irēnas Auziņas un dzejnieces Annas Auziņas tēvs.

 Literārā darbība 

Pirmā publikācija — dzejolis "Jaunajā gadā ieejot" Neretas laikrakstā "Komunisma ceļš" 1956. gadā. Sākumposma Auziņa dzeja ir sabiedriski aktīva, poētiski dokumentē garīgo gaisotni, tiek izmantoti vēsturiskie motīvi un tautas likteņtēma. Tajā iezīmējas garīgā pretestība, kas raksturīga lielai daļai 60. gadu lirikas (it īpaši tā izpaužas krājumā "Skumjais optimisms"). Vēlāk lirika kļūst filosofiski apcerīga.

 Bibliogrāfija 

 Dzeja 
 Es vaicāju sirdij. Rīga: LVI, 1961.
 Zilie griesti. Rīga: LVI, 1963.
 Balti skaidu jumti [poēma]. Rīga: Liesma, 1965.
 Jaunu rītu lauki. Rīga: Liesma, 1966.
 Skumjais optimisms. Rīga: Liesma, 1968.
 Skaņa. Rīga: Liesma, 1970.
 Nezūdošais. Rīga: Liesma, 1972.
 Nomodā. Rīga: Liesma, 1975.
 Taurējums. Rīga: Liesma, 1976.
 Duna. Rīga: Liesma, 1977.
 Tālā balss. Rīga: Liesma, 1981.
 Alkas. Rīga: Liesma, 1983.
 Atskārsme. Rīga: Liesma, 1986.
 Vēju solījums. Rīga: Liesma, 1992.
 Sēlijas elēģijas. Rīga: SolVita, 1994.
 Dziļi. Rīga: Rota, 1995.
 Dzīvesstāsts un 33 jaunākie dzejoļi. Rīga: Likteņstāsti, 1996.
 Mazas balādes. Rīga: SolVita, 1999.
 Putras laiki. Rīga: SolVita, 2002.
 Jaunas mazas balādes. Rīga: SolVita, 2005.
 Ars poetica Rīga: Poligrāfijas infocentrs, 2007.
 Plaiksnījumi. Rīga: Zvaigzne ABC, 2008.
 Maiņu mija. Rīga: Zvaigzne ABC, 2011.
 Zem zibens zelta saivas. Rīga: Zvaigzne ABC, 2012.
 Klusums nav mēmums. Rīga: Zvaigzne ABC, 2017.

 Tēlojumi, apceres 
 "Mums uzticētā planētas daļa" (1966)
 "Mājas pulcējas baros" (1974)
 "Cilvēks izdzied savu mūžu : pārdomas par dzeju" (1975)
 "Paliekošais un mainīgais : dzejas pasaulē" (1988)
 Šķautnes: Latviešu dzeja 20. gadsimtā. Rīga: SolVita, 2001.
 Piecdesmit gadi bez televizora: atmiņu ainas. 3 daļas. Rīga: SolVita, 2002—2006.
 Mana mūža pasaule. Rīga: Mansards, 2015.

 Izlases 
 Degupļava. Rīga: Liesma, 1979.
 Šī zeme, tavs skūpsts un krāsns sarkanā mute. Rīga: Liesma, 1987.
 Ritums. Deviņdesmito gadu dzeja. Rīga: SolVita, 1999.
 Bijība. Dzeja ārpus krājumiem 1957-1987. Rīga: SolVita, 2003.

 Grāmatas citās valodās 
 Имант Аузинь. Синие своды, пер. с латыш. Л. Ждановой, В. Андреева. Рига: Лиесма, 1967.
 Имант Аузинь. Отзвук горна, перевод с латыш. П. Вегина, Р. Добровенского, А. Кушнера, Л. Романенко. Москва: Советский писатель, 1981.
 Имант Аузинь. Стихи. Москва: Художественная литература, 1987.

 Atsauces 

 Ārējās saites 

Kategorija:1937. gadā dzimušie
Kategorija:2013. gadā mirušie
Kategorija:Aizkraukles novadā dzimušie
Kategorija:Latviešu rakstnieki
Kategorija:Latvijas dzejnieki
Kategorija:Latvijas literatūras kritiķi
Kategorija:20. gadsimta rakstnieki
Kategorija:21. gadsimta rakstnieki
Kategorija:Latviešu valodā rakstošie
Kategorija:Latvijas Universitātes absolventi
Kategorija:Triju Zvaigžņu ordeņa virsnieki
Kategorija:Latvijas PSR Nopelniem bagātie kultūras darbinieki
Kategorija:Rīgas Meža kapos apbedītie